



1. pielikums
Ministru kabineta
2026. gada 11. augusta
noteikumiem Nr. 475
Izkrauto zvejas produktu paraugu ņemšanas plāns
Pieņemts saskaņā ar Padomes 2009. gada 20. novembra Regulas (EK) Nr. 1224/2009, ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006, 60. panta 1. punktu.
 
I. Vispārīgie jautājumi
 
1. Paraugu ņemšanas plāna mērķis ir nodrošināt pareizu zvejas un jūras akvakultūras produktu (turpmāk – produkti) svēršanu to izkraušanas laikā.
 
2. Šajā plānā ietvertos nosacījumus piemēro produktu izkraušanai Latvijā no Eiropas Savienības dalībvalstu zvejas kuģiem.
 
3. Šo plānu nepiemēro pašpatēriņa zvejnieku nozvejas svēršanai, kā arī tādas komerczvejnieku nozvejas svēršanai, kuru no zvejas kuģa tieši pārdod patērētājam mazumtirdzniecībā, ja pārdoto produktu daudzums nepārsniedz 30 kilogramu dienā. Šādos gadījumos tiek svērta visa nozveja.
 
4. Lai noteiktu produktu apjomu, visus produktus sver uz Latvijas Republikas normatīvajos aktos noteiktajā kārtībā verificētiem svariem, ievērojot paraugu ņemšanas plānā noteikto metodiku.
 
5. Svēršana notiek izkraušanas laikā pirms produktu pirmās pirkšanas, pārvietošanas uzglabāšanai vai transportēšanas uz pirmās pirkšanas vietu, izņemot šo noteikumu 2. pielikumā kontroles plānā paredzētos gadījumus, kad produktu svēršana notiek pēc to transportēšanas.
 
6. Produktu pirmais pircējs (turpmāk – zivju pircējs) vai persona, kas ir atbildīga par produktu glabāšanu vai transportēšanu pirms to pirmās pirkšanas, reģistrē datus par produktu svēršanu zvejas produktu svēršanas datu reģistrā (turpmāk – svēršanas reģistrs). Svēršanas reģistru glabā trīs gadus.
 
7. Svēršanā iegūto skaitli izmanto, aizpildot izkraušanas deklarāciju, transportēšanas dokumentu, pārdošanas zīmi, pārņemšanas deklarāciju vai piekrastes zvejas žurnālu.
 
8. Latvijas kompetentā iestāde attiecībā uz svēršanas kontroli atbilstoši šim plānam ir Valsts vides dienests.
 
9. Valsts vides dienests var pieprasīt, lai katru Latvijas apstiprinātajās zvejas ostās un izkraušanas vietās pirmo reizi izkrauto produktu daudzumu pirms to transportēšanas no izkraušanas vietas nosver Valsts vides dienesta amatpersonu klātbūtnē.
 
10. Valsts vides dienestam pastāvīgi ir brīva piekļuve operatoru svēršanas sistēmām, svēršanas reģistriem, deklarācijām un visām telpām, kurās glabā vai apstrādā produktus. Operatoram ir pienākums nodrošināt Valsts vides dienesta inspektoram netraucētu piekļuvi iepriekš minētajiem objektiem un dokumentiem kontroles vajadzībām.
 
II. Svēršanas riska analīze
 
11. Nozvejas datu neatbilstības risks kopējās zivsaimniecības politikas noteikumu īstenošanai ostās un izkraušanas vietās ir vērtējams kā vidējs, pamatojoties uz šādiem kritērijiem:
11.1. ir salīdzinoši mazs ar izkraušanu un svēršanu saistīto iepriekš konstatēto pārkāpumu īpatsvars kopējā zvejniecībā konstatēto pārkāpumu skaitā;
11.2. ostās un izkraušanas vietās ir nodrošinātas Valsts vides dienesta reģionālo pārvalžu amatpersonu regulāras inspekcijas;
11.3. ir pietiekama limitu pieejamība visiem kuģiem, no kuriem notiek izkraušana, kā arī iepriekš nav konstatēta limitu ļaunprātīga pārsniegšana.
 
12. Valsts vides dienesta amatpersonu regulāru klātbūtni zvejas kuģa izkraušanas laikā produktu svēršanas procesā nodrošina, ja tiek konstatēts vismaz viens no šādiem nosacījumiem:
12.1. ir aizdomas, ka kuģis, kas ieguvis produktus, ir iesaistījies nelegālā, neregulētā vai nereģistrētā zvejā;
12.2. kuģim jau iepriekš ir bijis piemērots sods par iesaistīšanos nelegālā, neregulētā vai nereģistrētā zvejā;
12.3. kuģim piešķirto soda punktu skaits ir vairāk nekā 18.
 
III. Svaigo produktu svēršana
 
13. Šī plāna 6. punktā minētās personas reģistrē datus par svēršanu svaigo produktu svēršanas reģistrā saskaņā ar šī plāna 1. tabulu.
 
1. tabula
Svaigo produktu svēršanas datu reģistrs
 
	1.
	Svēršanas datums (dd.mm.gggg.)
	 

	2.
	Tā kuģa vārds un ārējās reģistrācijas burti un numurs, no kura izkrauti zvejas produkti
	 

	3.
	Sugas FAO trīsburtu kods
	 

	4.
	Nosvērto zvejas produktu sagatavošanas veids (piem., ķidātas, nesadalītas)
	 

	5.
	Vienas taras vienības svars (kg)
	 

	6.
	Svēršanas rezultāts – produkta svars (kg)
	 

	 
	 

	
	 

	
	 

	
	 

	
	 

	
	 

	
	 

	
	 

	
	 

	7.
	Vidējais svars vienā taras vienībā (kg)
	 

	8.
	Nosvērto taras vienību skaits (gab.)
	 

	9.
	Kopējais taras vienību skaits (gab.)
	 

	10.
	Kopējais zvejas produktu svars (kg) (7. x 9. aile)
	 

	11.
	Ūdens un ledus noņemšanas dēļ piemērotais procentuālais svara samazinājums (%)*
	 

	12.
	Zvejas produktu sugu paraugu ņemšana zvejas sastāva noteikšanai nozvejā**
	 

	Suga
	Procentuālais apjoms paraugā

	 
	1.
	2.
	3.
	4.
	5.
	6.
	vidējais

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	Svaru nosaukums un sertifikāta numurs
	 

	Zvejas produktus svēra 
 
 
 
(operatora nosaukums, atbildīgās personas amats, vārds, uzvārds, paraksts)
	 



Piezīmes.
1. * Aizpilda atbilstoši Komisijas 2011. gada 8. aprīļa Īstenošanas regulas (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, 74. panta 2. punktam.
2. ** Aizpilda tikai par jauktu vairāku sugu nozveju.
 
14. Par katras sugas produktu svēršanu aizpilda atsevišķu svēršanas reģistra lapu. Par jauktās nozvejas sugu svēršanu, ja šīs sugas izkrauj nešķirotas, aizpilda vienu svēršanas reģistra lapu.
 
15. Produktu apjomu jaukto nozveju sugām nosaka, ņemot paraugus no vairākām vietām lomā. Paraugu skaitu nosaka atkarībā no nozvejas apjoma saskaņā ar šī plāna 2. tabulu. Katra parauga svars ir vismaz divi kilogrami. Sugas sastāva procentu nozvejā aprēķina kā vidējo procentuālo lielumu katrai sugai no atsevišķu paraugu procentu summas.
 
2. tabula
	Nozvejas apjoms
	Paraugu skaits
 
(ne mazāk kā)

	Līdz 20 tonnām
	3

	21–40 tonnu
	5

	Vairāk par 41 tonnu
	7



 
16. Ja svēršana notiek uz transportiera lentes, tam jābūt aprīkotam ar redzamu skaitītāju (svērējsistēmu), kas reģistrē kopējo svaru. Skaitītāja rādījumu reģistrē svēršanas sākumā, kopējo svaru – svēršanas beigās. Par svēršanu atbildīgā persona svēršanas reģistrā ievada visus ar svērējsistēmas lietošanu saistītos datus.
 
17. Ja produkti tiek izkrauti kastēs vai konteineros, minimālais sveramo kastu vai konteineru skaits atbilst šī plāna 3. tabulā noteiktajām prasībām.
 
3. tabula
 
	Izkrauto kastu vai konteineru skaits (pa sugām)
	Sveramo kastu vai konteineru skaits

	1–25
	2

	26–50
	3

	51–100
	4

	101–200
	5

	Katras turpmākās 100
	2



 
IV. Ledus un ūdens
 
18. Šī plāna 6. punktā minētās personas pirms svēršanas nodrošina, lai produkti būtu attīrīti no ledus, ciktāl tas iespējams, nenodarot bojājumus produktiem un nepasliktinot to kvalitāti.
 
V. Saldēto produktu svēršana
 
19. Šī plāna 6. punktā minētās personas reģistrē datus par saldētu produktu katra izkrāvuma svēršanu saldēto produktu svēršanas reģistrā saskaņā ar šī plāna 4. tabulu.
 
4. tabula
 
Saldēto produktu svēršanas datu reģistrs
 
	1.
	Svēršanas datums (dd.mm.gggg.)
	 

	2.
	Tā kuģa vārds un ārējās reģistrācijas burti un numurs, no kura izkrauti zvejas produkti
	 

	3.
	Izkrauto zvejas produktu sugas un sagatavošanas veids (piem., ķidātas, nesadalītas)
	 

	
	
	 

	
	
	 

	4.
	Vidējais svars vienā kastē vai citā taras vienībā bruto (kg)
	 

	5.
	Kastu vai citu taras vienību skaits uz viena paliktņa (gab.)
	 

	6.
	Katra paraugā esošā zvejas produktu paliktņa svars bruto (kg)
	 

	 
	 

	
	 

	
	 

	
	 

	
	 

	7.
	Paliktņa ar zvejas produktiem vidējais svars bruto (kg)
	 

	8.
	Vienas kastes taras svars (kg)
	 

	9.
	Tukša paliktņa vidējais svars (kg)
	 

	10.
	Kopējais paliktņu skaits (gab.)
	 

	11.
	Kopējais kastu skaits (gab.)
	 

	12.
	Izkrauto zvejas produktu svars (kg) (4. x 5. x 10.) – (9. x 10.) – (8. x 11.)
	 

	13.
	Zvejas produktu sugu paraugu ņemšana sugu sastāva noteikšanai*

	Suga 
	 
 
Procentuālais apjoms paraugā

	 
	1.
	2.
	3.
	4.
	5.
	6.
	vidējais

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	Svaru nosaukums un sertifikāta numurs
	 

	Zvejas produktus svēra
 
 
(operatora nosaukums, atbildīgās personas amats, vārds, uzvārds, paraksts)
	 



Piezīme. * Aizpilda tikai par jaukto vairāku sugu nozveju.
 
20. Ja sver kastēs vai citās taras vienībās izkrautus saldētus produktus, to svaru nosaka pa sugām un attiecīgā gadījumā pa sagatavošanas veidiem, kastu vai citu taras vienību kopējo skaitu reizinot ar vienā kastē vai citā taras vienībā esošo produktu vidējo tīrsvaru, kas aprēķināts saskaņā ar šī plāna 5. tabulu.
 
5. tabula
 
	Partijas lielums
 
(kastu vai citu taras vienību skaits)
	Paraugu lielums (paliktņu skaits)

	5000 vai mazāk
	3

	5001–10 000
	4

	10 001–15 000
	5

	15 001–20 000
	6

	20 001–30 000
	7

	30 001–50 000
	8

	Vairāk par 50 000
	9



21. Par katras produktu sugas svēršanu aizpilda atsevišķu svēršanas reģistra lapu.
 
22. Vidējo saldētu produktu svaru vienā kastē vai citā taras vienībā nosaka atsevišķi pa produktu sugām, izmantojot šī plāna 5. tabulu un, ja nepieciešams, ņemot vērā sagatavošanas veidu. Paraugus atlasa pēc nejaušības principa.
 
23. Nosver katru parauga paliktni ar kastēm vai citām taras vienībām. Lai aprēķinātu viena paliktņa vidējo bruto svaru, ja nepieciešams, ņemot vērā arī sagatavošanas veidu, visu paraugā iekļauto paliktņu kopējo bruto svaru dala ar paraugā iekļauto paliktņu kopējo skaitu.
 
24. Lai aprēķinātu katras sugas tīrsvaru vienā kastē vai citā taras vienībā, ja nepieciešams, ņemot vērā arī sagatavošanas veidu, no šī plāna 5. tabulā minētā parauga paliktņu vidējā bruto svara atskaita:
24.1. vienas kastes vai citas taras vienības vidējo svaru, kas atbilst ledus un kartona, plastmasas vai cita iepakojuma materiāla svaram, reizinātu ar kastu vai citu taras vienību skaitu uz paliktņa. Taras svars vienai kastei vai citai taras vienībai nav lielāks par 1,5 kilogramiem;
24.2. izkraušanā un paraugā izmantoto tukšo paliktņu vidējo svaru.
 
25. Izmantojot šī plāna 24. punktā noteikto metodiku, aprēķina katras sugas tīrsvaru vienam paliktnim, dalot ar kastu skaitu uz paliktņa.
 
VI. Svēršanas datu novērtēšana un validācija
 
26. Valsts vides dienesta amatpersonas pieprasa pārsvērt produktus, ja:
26.1. produkti nav svērti uz svariem, kas verificēti atbilstoši normatīvajiem aktiem par valsts metroloģiskajai kontrolei pakļautiem mērīšanas līdzekļiem, vai nav ievērota šajā plānā noteiktā metodika;
26.2. ir konstatētas neatbilstības, savstarpēji salīdzinot zvejas dokumentos minēto informāciju ar pārdošanas zīmēs, uzglabāšanas vai transportēšanas dokumentos norādīto.
 
27. Lai nodrošinātu šī plāna 26.2. apakšpunktā minētās prasības, Valsts vides dienesta amatpersonas valsts informācijas sistēmā "Latvijas zivsaimniecības integrētā kontroles un informācijas sistēma" pārbauda iegūtos zvejas datus, kuģim pieejamos zvejas limitus konkrētām produktu sugām, kā arī pārdošanas zīmju un uzglabāšanas vai transportēšanas dokumentu datus.
 
28. Valsts vides dienests par zvejas kontroles uzraudzību un Kopējās zivsaimniecības politikas ieviešanu atbildīgajām iestādēm (Eiropas Komisijai, Zemkopības ministrijai u. c.) dara pieejamus datu novērtējumus, riska analīzes dokumentus, pārbaudes aktus vai citus dokumentus, kas pamato paraugu ņemšanas plāna piemērošanas efektivitāti vai nepieciešamību tajā izdarīt grozījumus.

